Oktoober 2024

**Oktoober 2024**, kroonika.

2024. aasta oktoober algas teisipäeval ja lõppes 31 ööpäeva hiljem neljapäeval.

## [[1. oktoober]]
*Iisraeli maaväed alustasid Liibanoni lõunaosa asulates operatsiooni Ḩizb Allāhi sihtmärkide vastu.
*Iraan korraldas õhtul Iisraelile ulatusliku raketirünnaku, saates riigi suunas 200 ballistilist raketti.

*Jaapani peaministrina astus ametisse Shigeru Ishiba.
*Mehhiko presidendina astus ametisse Claudia Sheinbaum, kellest sai Mehhiko esimene naispresident.
*Nepalis oli ligi nädal aega kestnud vihmasadudest põhjustatud üleujutustes hukkus vähemalt 213 inimest.
*NATO peasekretäri ametisse asus Mark Rutte.
*Ukraina väed taganesid Vuhledarist.

## [[3. oktoober]]
*Haitis ründas relvastatud jõuk Pont-Sondé linna. Hukkus vähemalt 115 inimest.

## [[4. oktoober]]
*Suurbritannia valitsus otsustas vaidlusalused Chagose saared Mauritiusele üle anda. Suurbritannia säilitab 99 aastaks suveräänsuse Diego Garcia atolli üle ning ka USA sõjaväelased võivad edasi saarele jääda.

## [[5. oktoober]]
*Bosnia ja Hertsegoviinat tabanud üleujutustes oli hukkunud vähemalt 26 inimest.

## [[9. oktoober]]
*Ameerika Ühendriikides Florida osariigis maabus orkaan Milton, mille tagajärjel hukkus 32 inimest.
*Mosambiigis toimusid üldvalimised. Valimisrikkumistele viidanud PODEMOS esimehe Venâncio Mondlane õhutusel puhkesid riigis nädalapäevad hiljem hiljem mitu nädalat väldanud protestid, milles hukkus üle 60 inimese.

## [[11. oktoober]]
*Jaapani tuumaplahvatustes ellujäänute ühendus Nihon Hidankyo pälvis Nobeli rahuauhinna.

## [[13. oktoober]]
*Leedus toimus parlamendivalimiste esimene voor. Parima tulemuse saavutas Leedu Sotsiaaldemokraatlik Partei.
*Chicago maratonil püstitas keenialanna Ruth Chepng'etich maratonijooksus naiste maailmarekordi 2:09.56.

## [[14. oktoober]]
*Startis NASA kosmosesond Europa Clipper, mis suundub uurima Jupiteri kaaslast Europat.

## [[16. oktoober]]
*Ḩamāsi kõrgeim juht Yaḩyá as-Sinwār hukkus Gaza sektoris toimunud tulevahetuses Iisraeli vägedega.

## [[20. oktoober]]
*Moldovas toimus presidendivalimiste esimene voor ja rahvahääletus Euroopa Liiduga liitumise eesmärgi põhiseadusesse lisamise küsimuses.

## [[21. oktoober]]
*Vietnami presidendina astus ametisse Lương Cường.

## [[23. oktoober]]
*Filipiinidel maabus troopiline torm Trami, mille tõttu hukkus riigis üle 160 inimese.
*Kurdistani Töölispartei korraldas Türgi pealinnas Ankaras lennundustehnoloogiafirma peakorteris rünnaku, milles hukkus seitse inimest.

## [[24. oktoober]]
*Mosambiigi üldvalimiste võitjaks kuulutati partei FRELIMO esimees Daniel Chapo, kellest saab ka Mosambiigi järgmine president.

## [[26. oktoober]]
*Gruusias toimusid parlamendivalimised. Valimised võitis võimuerakond Gruusia Unistus.

## [[27. oktoober]]
*Leedus toimus parlamendivalimiste teine voor. Valimised võitis Vilija Blinkevičiūtė juhitud Leedu Sotsiaaldemokraatlik Partei.
*Jaapanis toimusid üldvalimised. Valimiste tulemusena kaotas Liberaaldemokraatliku Partei juhitud võimukoalitsioon Esindajatekojas enamuse.

## [[29. oktoober]]
*Üleujutustes Hispaanias hukkus üle 200 inimese.
*Teatati maiade linna Valeriana varemete avastamisest Mehhikos Campeche osariigis.

## [[30. oktoober]]
*Botswanas toimunud üldvalimised võitis opositsioonipartei Umbrella for Democratic Change (UDC). Kuna võitnud partei esimees saab automaatselt presidendiks, astus 1. novembril Botswana presidendina ametisse erakonna esimees Duma Boko.

## Viited